Рођен је 1962. године у Београду. Према подацима из Беле књиге МУП-а Србије из 2001, Пецони је био близак криминалној групи Сурчински клан. Ухапшен је 2003. током полицијске акције Сабља која је спроведена након убиства српског премијера Зорана Ђинђића. Такође, против њега је вођен и судски процес због сумње на утају пореза али је тај случај застарео. У 2010. години су се Пецонијеви телохранитељи сукобили са телохранитељима Љубише Бухе Чумета, бившег вође Сурчинског клана. Пецони је рањен 2017. године у једном београдском хотелу, али је преживео. Власник је компаније -{Fantasy sweets}- и доводи се у везу са компанијом Инвеј која припада његовом зету, Срђану Средојевићу. Инвеј групу чине многа приватизована предузећа. При том, углавном све компаније у вези са Инвеј-ом регистроване су на истој адреси, Александра Дубчека 14, као и канал -{Happy}-. Када је 2007. године Идеограм тражио дозволу да купи део Кошаве, њихов бизнис план био је заснован на финансијским уговорима са Инвеј-ом и компанијама из те групе. Такође су рекли да ће Предраг Ранковић бити председник Одбора директора Идеограма.